**GLOSSA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GLOSSA

Iubito, cât de mult aş vrea să fim

Numai noi doi pe-o insulă pustie.

Să ne iubim pe-o plajă aurie.

Ascunşi, în clipe lungi de reverie,

Iubito, cât de mult aş vrea să fim!

Numai noi doi în marea galaxie

Nu putem fi căci nu putem rămâne

Urmaşii trişti ai gintelor păgâne,

Scăpaţi de ură şi porniri hapsâne,

Numai noi doi în marea galaxie.

Tu, soare blând în vastă feerie,

Fantastic vis ce nu îl pot atinge.

Lumina ta, nimic n-o poate stinge.

Privirea ta mă doare şi mă-nvinge!

Tu, soare blând în vastă feerie.

Eu, un planetoid ostatec ţie,

Iubindu-te cum n-am iubit nicicând,

Purtându-te în fiecare gând,

Mă voi topi, mă simt deja arzând,

Eu, un planetoid ostatec ţie.

Iubito, cât de mult aş vrea să fim

Numai noi doi în marea galaxie.

Tu soare blând, în vastă feerie.

Eu, un planetoid ostatec ţie,

Iubito, cât de mult aş vrea să fim